b'\n_START_ARTICLE_\nWilhelm Radloff\n_START_SECTION_\nLiv og gerning\n_START_PARAGRAPH_\nEfter at have drevet sprogvidenskabelige studier i Halle, Berlin og Jena drog Radloff i 1858 til Sankt Petersborg og blev i 1859 l\xc3\xa6rer ved bjergv\xc3\xa6rksskolen i Barnaul i Vestsibirien, hvorfra han i de f\xc3\xb8lgende \xc3\xa5r foretog mange rejser blandt de i Sibirien levende nordtyrkiske stammer. I 1871 blev han kredsinspekt\xc3\xb8r for de muhammedanske skoler i Kasan, i 1884 direkt\xc3\xb8r for det asiatiske museum i Sankt Petersborg og medlem af Videnskabernes Akademi sammesteds. For studiet af de tyrkiske, s\xc3\xa6rlig de nordtyrkiske, sprog og folk har han udfoldet en energisk og i visse henseender fortjenstlig virksomhed, hvis v\xc3\xa6rdi dog kun altfor ofte forringes ved hans st\xc3\xa6rkt fremtr\xc3\xa6dende mangel p\xc3\xa5 filologisk metode og akribi.'